CELEX: 32011D0838
Language: hr
Date: 2011-12-13 00:00:00
Title: 2011/838/EU: Provedbena odluka Komisije od 13. prosinca 2011. o izmjeni Odluke 2008/855/EZ u pogledu razdoblja primjene mjera nadzora zdravlja životinja u vezi s klasičnom svinjskom kugom u određenim državama članicama (priopćena pod brojem dokumenta C(2011) 9128)  Tekst značajan za EGP

03/Sv. 53
            
            
               HR
            
            
               Službeni list Europske unije
            
            
               291
            
         32011D0838
   
               L 332/13
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 13. prosinca 2011.
   o izmjeni Odluke 2008/855/EZ u pogledu razdoblja primjene mjera nadzora zdravlja životinja u vezi s klasičnom svinjskom kugom u određenim državama članicama
   (priopćena pod brojem dokumenta C(2011) 9128)
   (Tekst značajan za EGP)
   (2011/838/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Odlukom Komisije 2008/855/EZ od 3. studenoga 2008. o mjerama nadzora zdravlja životinja u vezi s klasičnom svinjskom kugom u određenim državama članicama (3) utvrđene su određene mjere nadzora koje se primjenjuju u vezi s klasičnom svinjskom kugom u državama članicama ili njihovim regijama navedenim u Prilogu toj Odluci.
            
         
               (2)
            
            
               Odluka 2008/855/EZ primjenjuje se do 31. prosinca 2011. S obzirom na stanje u pogledu te bolesti, posebno kod divljih veprova u određenim regijama Bugarske, Njemačke, Mađarske i Rumunjske, primjereno je produljiti primjenu te Odluke do 31. prosinca 2013.
            
         
               (3)
            
            
               Odluku 2008/855/EZ treba stoga na odgovarajući način izmijeniti.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U članku 15. Odluke 2008/855/EZ, datum „31. prosinca 2011.” Zamjenjuje se datumom „31. prosinca 2013.”
   Članak 2.
   Ova je Odluka upućena državama članicama.
   
      Sastavljeno u Bruxellesu 13. prosinca 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 395, 30.12.1989., str. 13.
   
      (2)  SL L 224, 18.8.1990., str. 29.
   
      (3)  SL L 302, 13.11.2008., str. 19.